ჰუაიჰახენგის ველური ბუნების ნაკრძალი
ჰუაიჰახენგის ველური ბუნების ნაკრძალი (ტაი. เขตรักษาพันธุ์สัตว์ป่าห้วยขาแข้ง) — დაცული ტერიტორია ტაილანდის დასავლეთ ნაწილში. მდებარეობს კანჩანაბურის, ტაკისა და უტჰაიტჰანგის პროვინციების ტერიტორიაზე. უჭირავს 257 464 ჰა ფართობი. დაცული ტერიტორია თავდაპირველად მცირე ფართობზე შეიქმნა 1972 წლის 4 სექტემბერს, ხოლო მოგვიანებით ორჯერ გაფართოვდა: 1986 წლის 21 მაისს და 1992 წლის 30 დეკემბერს. 1991 წელს ველური ბუნების ნაკრძალი შეიტანეს იუნესკოს მსოფლიო მემკვიდრეობის ძეგლების სიაში ტჰუნგიაის ველური ბუნების ნაკრძალთან ერთად.